Gansu (yksink.: 甘肃; perint.: 甘肅; pinyin: Gānsù) on Kiinan maakunta, joka sijaitsee maan luoteisosassa. Kiinalainen lyhennenimi Gān (myös Long). Vanha suomalainen latinalaistus Kansu.[8]
Gansun (punaisella) sijainti Kiinan kartalla.
Piirikuntataso 86 yksikköä
– hallinnollinen keskus Lanzhou
– suurin kaupunki Lanzhou (2 628 426 as.)[1]
Pinta-ala 366 500[2] km² (8.)
Väkiluku (2013) ([2][1]) 25 821 800 (22.)
– väestötiheys 70,5[2] as./km²
BKT (2013) 626,8 mrd. CNY[3]
(eli 1,0 % Kiinan BKT:stä)
– asukasta kohti 24 296 CNY,
noin 2 911 EUR[4][5]
(58 % Kiinan keskiarvosta)[6]
HDI (2010[7]) 0,635
– Kansallinen kirjaintunnus GS[8]
– ISO 3166 CN-62
Gansussa on paljon hui-kiinalaisia. Gansu tunnetaan Kiinassa islamilaisesta ruokakulttuuristaan.lähde?
5.1 Maailman suurin tuulipuisto
Maakunnan pohjoispuolella sijaitsee Mongolia, sekä Kiinan maakuntatason alueista Sisä-Mongolia ja Ningxia. Idässä naapurina on Shanxi, etelässä Sichuan, lounaassa Qinghai ja luoteessa Sinkiang.
Suurin osa Gansusta sijaitsee yli kilometrin korkeudella meren pinnasta. Se sijaitsee Sisä-Mongolian Qingzang- ja Huangtu-tasankojen välissä. Keltainenjoki kulkee maakunnan eteläosan halki. Osa Gobin autiomaasta sijaitsee Gansussa.
Keskeisten Kiinaa koskevien tilastotietojen kirjavuutta kuvastaa hyvin Gansun maakunnasta esitettyjen pinta-alatietojen suuri vaihtelevuus. Esimerkiksi maakunta kertoo itse sivullaan pinta-alaksi 454 000 neliökilometriä,[9] Kiinan kauppaministeriön antama on 425 800 km2,[10] Kiinan tilastoviranomaisen tietoihin lukunsa pohjaava citypopulation.de -sivusto 366 500 km2[2] ja toinen tilastoviranomaisten aineistoon nojautuva julkaisu 404 091 km2.[11]
Gansussa vaikuttaa lauhkea monsuuni-ilmasto johon yhdistyy mannerilmaston selväpiirteisiä muutospiirteitä. Vuoden keskilämpötila on +9 °C. Vuoden lämpimin kuukausi on heinäkuu, jolloin keskilämpötila on 20...24 °C ja kylmintä on tammikuussa, jonka keskilämpötila on -12...-2 °C. Keskimääräinen vuosisademäärä vaihtelee välillä 50–500 mm, ja pienenee länttä kohti.[12]
Maakunnan nimi Gansu on vuodelta 1281, Yuan-dynastian alkuvuosilta. Nimi on yhdistelmä kahden prefektuurin ensimmäisistä idiogrammeista Ganzhou ja Suzhou. Maakunnan nimen merkityksen voi ajatella olevan ’lempeä kunnioitus’, sillä gān tarkoittaa ’lempeää, miellyttävää’ ja sù ’kunnioitusta, vakavuutta’.[8]
16. joulukuuta 1920 Gansun maakunnassa tapahtui maanjäristys, jonka voimakkuus oli 8,6 Richterin asteikolla. Maanjäristyksessä kuoli 180 000 ihmistä.
Gansun prefektuuritason aluehallinnollinen jako.
Suoraan Gansun hallinnon alaisuudessa on 14 hallintoaluetta: 12 prefektuuritason kaupunkia ja kaksi autonomista prefektuuria:[13]
1. Jiuquan (酒泉市)
2. Jiayuguan (嘉峪关市)
3. Zhangye (张掖市)
4. Jinchang (金昌市)
5. Wuwei (武威市)
6. Baiyin (白银市)
7. Lanzhou (兰州市)
8. Linxian hui-kansan autonominen prefektuuri (临夏回族自治州)
9. Gannanin tiibetiläisten autonominen prefektuuri (甘南藏族自治州)
10. Dingxi (定西市)
11. Longnan (陇南市)
12. Tianshui (天水市)
13. Pingliang (平凉市)
14. Qingyang (庆阳市)
Matkailun kannalta merkittäviä paikkoja ovat muun muassa:[12]
Mogao-luolat (Unescon maailmanperintökohde)[14]
Kiinan muurin Jiayu-sola (Jiayuguan)[15]
Ming-dynastian aikaan rakennettua Kiinan muuria Gansussa.
Kallioluolia.
Katukauppaa Lanzhoussa.
Lintujen torikauppaa Linxiassa.
Gansun maakunnan bruttokansantuote oli yksi maan pienimmistä: 626,8 miljardia renminbia (yuan, CNY) eli 75,1 miljardia euroa.[3][5] Tämä oli 1,0 prosenttia koko Kiinan BKT:stä. Henkeä kohti laskettuna se teki 24 296 CNY, eli 2 911 EUR[4][5]. Tämä oli 58 % Kiinan keskiarvotasosta ja Kiinan toiseksi alhaisin henkeä kohti laskettu BKT-arvo.[6][5]
Gansun maakunnassa on kemian raaka-aineiden, energian ja muiden raaka-aineiden varantoja ja se toimii avainasemassa Länsi-Kiinan teollisessa tuotannossa. Maakunnassa on petrokemian, ei-rautametallien, koneenrakennuksen ja elektroniikan, rakennusmateriaalien, elintarvikkeiden, lääkkeiden, tekstiilien ja kevyen teollisuuden tuotantoa.[16] Maatalous tuottaa pääasiassa vehnää, puuvillaa, pellavaa ja sokerijuurikasta. Erityisesti pellavatuotanto on kansallisesti merkittävää.[12]
Maakunnassa on 33 ammattikorkeakoulua tai yliopistoa sekä yli 1500 tutkimuslaitosta.[16]
Maailman suurin tuulipuistoMuokkaa
Gansuun on rakenteilla maailman suurin tuulivoimala-alue, Gansun tuulipuisto. Tuotantoa on pystytetty laajalle alueelle vaiheettain, eri tuulivoimavalmistajan rakentamia tuulivoimalakenttiä yhteenliittämällä (esimerkki satelliitti/ilmakuvassa: 40.658°N, 96.233°E ). Vuoden 2015 alussa tästä 20 GW:n megatuulivoimalahankkeesta raportoitiin pystytetyn jo 7,9 GW:n osuus.[17] Hankkeen kustannusarvio oli 120 miljardia Kiinan yuania (€13,6 mrd).[18] Kyseessä on yksi Kiinan monista megarakennusprojekteista.[19]
Muuttuvaa maisemaa. 200 tuulivoimalan tuotantokenttä Guazhoussa, Gansun länsiosassa.
Gansun maakunnalla oli vuonna 2012 yhteensä 23 maakuntatason "ystävyyskaupunkia". Lisäksi maakuntaan kuuluvilla kaupungeilla oli yhteensä 22 ystävyyskaupunkiaan.[20]
↑ a b c d China Gansu (Julkaisijan mukaan aineistolähteenä Kiinan tilastokeskus: Kiinan väestönlaskennat 1.7.1982, 1.7.1990, 1.11.2000 ja 1.11.2010 sekä arvio väkiluvusta 31.12.2013) citypopulation.de. Viitattu 11.4.2015. (englanniksi)
↑ a b c Hakulinen, Kerkko: Paikannimet. s. 173 Gansu. Helsinki: WSOY, 2006. ISBN 951-0-27676-6.
↑ Gansu China - Basic Facts - Natural Resources 22.12.2004. Gansun maakunta, gansu.gov.cn. Viitattu 19.4.2015. (englanniksi)
↑ Doing Business in Gansu Kiinan kauppaministeriö, mofcom.gov.cn. Viitattu 19.4.2015. (englanniksi)
↑ ”Chapter 1.2 Administrative Divisions, Table 1.2”, The Chinese Outbound Travel Market – 2012 Update, s. 3–4. Kiinan maakuntatason hallinnollisten yksikköjen pinta-alat löytyvät teoksen taulukosta 1.2. , 2013. ISBN 978-92-844-1430-7 (electronic version), ISBN 978-92-844-1429-1 (printed version). (englanniksi)
↑ a b c Gansu profile Updated: 2013-10-17. China Daily, chinadaily.com.cn. Viitattu 9.4.2015. (englanniksi)
↑ Basic Facts > Administrative Division 22.12.2004. Gansu Provincial People's Government. Viitattu 29.3.2016. (englanniksi)
↑ Mogao Caves(englanniksi), viitattu 9.4.2015
↑ Great Wall in Gansu travelchinaguide.com (englanniksi)
↑ a b Economic overview of Gansu province China Daily, chinadaily.com.cn. Viitattu 9.4.2015. (englanniksi)
↑ Gansu Wind Farm (China) thewindpower.net. Viitattu 16.4.2015. (englanniksi)
↑ Michael Edmund: Editorial Viewpoint: Wind Energy. Raise your sail one foot and you get ten feet of wind - Chinese proverb europeanenergyinnovation.eu. Viitattu 16.4.2015. (englanniksi)
↑ David Barbozajan: In China, Projects to Make Great Wall Feel Small (Mukana Gansun 20 GW:n megatuulivoimalapuisto, yksi Kiinan megaprojekteista) 12.1.2015. New York Times, nytimes.com. Viitattu 16.4.2015. (englanniksi)
↑ List of Gansu's sister cities by 2012 China Daily, chinadaily.com.cn. Viitattu 9.4.2015. (englanniksi)
Wikimedia Commonsissa on kuvia tai muita tiedostoja aiheesta Gansu.
Virallinen sivusto Gansun maakunta. (kiinaksi)
Gansu China - Basic Facts Gansun maakunta, gansu.gov.cn. (englanniksi)
Gansu (englanniksi) (chinadaily.com.cn)
Gansu Province China Travel Guide. (englanniksi)
Noudettu kohteesta ”https://fi.wikipedia.org/w/index.php?title=Gansu&oldid=18825739”
Viimeksi muokattu 29. maaliskuuta 2020 kello 16.50
Sivua on viimeksi muutettu 29. maaliskuuta 2020 kello 16.50.